armvectores/hy_wikipedia_2023 huggingface dataset:
Չալուս

Չալուսը (պարսկերեն՝ چالوس, ռոմանականացված՝ Chālūs, Chaloos, Chalousse և Chalous) քաղաք է Իրանի հյուսիսում, Մազանդարան նահանգում։ Այն ծառայում է որպես Չալուս վարչաշրջանի նստավայր։ 2006 թվականի մարդահամարի տվյալներով, այն ունի 44.618 բնակչություն, 12791 ընտանիքում ։ Չալուսը խոշոր հանգստավայր է իրանցիների համար, քանի որ այնտեղ եղանակը հիանալի է և կան բազմաթիվ տեսարժան վայրեր։


== Աշխարհագրական դիրք ==
Սահմանամերձ շրջաններ են Նոշահրը՝ արևելքից, Տոնեկաբոն՝ արևմուտքից, Մազանդարան և Թեհրանի նահանգները՝ հարավից։ Այն գտնվում է Չալուս գետի վրա, Կասպից ծովի մոտ։


== Պատմություն ==
Չալուսը կոչվում էր «Սալուս» կամ «Շալուս»։ Այն ունի երկար պատմություն, որում եղել են ապստամբություններ և պայքար տեղի իշխանության հետ, ինչպես նաև շրջափակում օտարերկրացիների կողմից։ Չալուսն ուներ մեծ մետաքսի գործարան, որը գործում էր 1936 թվականից մինչև 1958 թվականը։ Այն արտահանում էր գործվածներ և այլ մետաքսե արտադրանք տարբեր երկրներ։


== Տեսարժան վայրեր ==
Չալուսը համարվում է ամենաշատ այցելվող զբոսաշրջանային վայրերից մեկը։ Քաղաքից 12 կմ հեռավորության վրա գտնվում է Նամակ Աբրուդ ժամանցային համալիրը, որը հագեցած է հյուրանոցներով, հանգստի վայրերով և ֆունիկուլյորով։ Հետաքրքրական տեսարժան վայրերից է նաև Չայխորան պալատը։ Այն ընդգրկված է Իրանի ազգային ժառանգության հուշարձանների մեջ։ Զբաղեցնում է 4000 քառ․ մետր տարածք։ Հին ժամանակներում շահերի համար ծառայել է որպես ժամանակավոր հանգստավայր։
Չալուսից 60 կմ հարավարևմուտք գտնվում են Թախթ ե Սոլեյման (4850մ)և Ալամ-կուխ (4335մ) լեռները։ Առաջինն իրենից ներկայացնում է հնավայր, որտեղ դեռևս պահպանվել են զրադաշտական ատրուշանի մնացորդները։


== Ծանոթագրություններ ==
Մարեբե

Մարեբե  (իտալերեն՝ Marebbe ), քաղաք Իտալիայում, գտնվում է Տրենտինո Ալտո Ադիջե մարզում՝ Բոլցանո գավառում։
Բնակչությունը կազմում է 2684 մարդ (2004 թվականի տվյալներով)։ Խտությունը կազմում է 17 մարդ/կմ²։ Տարածքը 161 կմ² է։ Փոստային ինդեքս` 39030։ Հեռախոսային կոդ` 0473։


== Ժողովրդագրություն ==
Բնակչության աճ


== Կոմունայի վարչակազմ ==
Հռեախոսահամար։ 0474 501023
Էլեկտրոնային հասցե։ marebbe@gvcc.net
Գլխավոր կայք։ http://www.comune.marebbe.bz.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Բրեսոլ (այլ կիրառումներ)

Բրեսոլ, կարող է վերաբերել՝

Բրեսոլ - համայնք Ֆրանսիայում, որը գտնվում է Օվերն մարզի Ալյեի գավառում
Բրեսոլ - համայնք (կոմունա) Ֆրանսիայում
Կրակի գծում

«Կրակի գծում» («Հարձակում») (ռուս.՝ «На линии огня» («Атака»)), ռուս նկարիչ Կուզմա Պետրով-Վոդկինի նկարը, որը նա ստեղծել է 1916 թվականին։


== Նկարագրություն ==
Նկարը, որ Կուզմա Պետրով-Վոդկինը վրձնել է 1916 թվականին, նկարված է յուղաներկով կտավի վրա և ունի 196 x 275 սմ չափսեր։ Կտավի հակառակ կողմում կա մակագրություն՝ «Կրակի գծում (Առաջին գերմանական պատերազմ)» (ռուս.՝ «„На линии огня“. (Первая немецкая война)»): Նախքան նկարի վրա աշխատելոը Պետրովը-Վոդկինը նկարել է մի քանի էսքիզներ և էտյուդներ։


== Ճակատագիր ==
Կտավը գտնվում է Սանկտ Պետերբուրգի Ռուսական պետական թանգարանի հավաքածուում։


== Ծանոթագրություններ ==


== Գրականություն ==
Петров-Водкин К. С. Письма. Статьи. Выступления. Документы / сост. Е. Н. Селизарова. — М.: Советский художник, 1991. — 384 с.


== Արտաքին հղումներ ==
«На линии огня»։ Государственный Русский музей
Պետրո-Մարկովկա

Պետրո-Մարկովկա (ուկրաիներեն՝ Петро-Марківка), գյուղ Ուկրաինայի Վիննիցայի մարզի Իլինեցկոեի շրջանում։ Հիմնադրվել է 1932 թվականին։
2001 թվականի տվյալներով Պետրո-Մարկովկա գյուղում բնակվում էր 45 մարդ։ Բնակավայրը զբաղեցնում է 0,56 կմ² տարածք։ Բնակչության խտությունը կազմում էր 80,36 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յուսել դ’Ալյե

Յուսել դ’Ալյե (ֆր.՝ Ussel-d'Allier), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Շանտել կանտոնի կազմի մեջ։ Հանդիսանում է Մուլեն շրջանը։
Համայնքի INSEE կոդ՝ 03294։


== Բնակչություն ==
Համայնքի բնակչությունը 2008 թվականին կազմում էր 150 մարդ։


== Տնտեսություն ==
2007 թվականի տվյալներով 90 աշխատունակ տարիքի մարդկանցից (15-64 տարեկան) 64-ը տնտեսապես ակտիվ էին, 26-ը անգործունակ (ակտիվության ցուցանիշը 71,1 %, 1999 թվականին եղել է՝ 67,0 %)։ 64 աշխատունակ բնակիչներից 60-ը աշխատում էին (31 տղամարդ և 29 կին), անաշխատանք էին 4-ը (2 տղամարդ և 2 կին)։ 26 անգործունակ մարդկանցից 5-ը աշակերտներ կամ ուսանողներ են, 15-ը թոշակառու, 6-ը անաշխատունակ էին այլ պատճառներով։


== Տեսարժան վայրեր ==
Մարիամ Աստվածածնի արձանը
Զինվորական մոնումենտ
Հարյուրամյա պատերազմին նվիրված շիրմաքար


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Յուսել դ’Ալյե» (ֆրանսերեն)։ Արխիվացված օրիգինալից 2012-09-29-ին։ Վերցված է 2012-7-19 
«Յուսել դ’Ալյե» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-31
Մաթեմատիկան դպրոցում

Մաթեմատիկան դպրոցում, գիտամեթոդական ամսագիր։


== Աղբյուր ==
Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ Archived 2016-03-04 at the Wayback Machine.
Կրավորական սեռ

Կրավորական սեռի բայերը ցույց են տալիս գործողություն, որ մեկ այլ առարկայից՝ խնդրից, անցնում է ենթակային։ 
Կրավորական սեռի բայերը կազմվում են ներգործական սեռի բայերից՝ վ ածանցի միջոցով, օրինակ՝ - Անշո՜ւշտ․ չէ՞ որ ամեն մի գործ, որ կատարվում է գաղտուկ, հանցանք է ըստինքյան։ (Մուրացան)։
Կրավորական կառուցվածքի նախադասության տրամաբանական ենթական՝ որպես գործողության, հատկանիշի ստեղծող, այս կամ այն կերպ անտեսված է, չունի այն կարևորությունը, ինչ համապատասխան ներգործական նախադասության ենթական։ Կրավորական կառուցվածքի նախադասության մեջ առարկակի դերն ավելի մեծ է, քան համապատասխան ներգործական կառուցվածքի նախադասության մեջ։
Կրավորական նախադասության տրամաբանական ենթական կամ քերականական ներգործող խնդիրն արտահայտվում է՝

բացառական հոլովով, օրինակ՝ Բարդիների կատարները ասես բռնկվել էին... էլեկտրական լույսերից: (Սերո Խանզադյան)
սեռական հոլովաձևի ու կողմից կապի միջոցով, օրինակ՝ Այս գիրքը կարդացվել է ձեր կողմից:Կրավորական սեռի բայը կարող է ստանալ նաև գործիական հոլովով արտահայտված ներգործող անուղղակի խնդիր, օրինակ՝ Անձրևը շրխկոցով խփում էր դիմացի անտառին, ձորը լցվել էր մեծ ջրի խշշոցով, աշխարհը մի տեսակ խուլ ու փափուկ էր: (Հրանտ Մաթևոսյան)
Վ ածանցն ստացած բայերը կարող են լինել նաև չեզոք սեռի, օրինակ՝ Տաքդեղի շարուկը կեծանում էր, շունը փաթաթվել էր ինքն իր մեջ ու նիրհում էր: (Հրանտ Մաթևոսյան), Ոչ հագնվել էր, ոչ լվացվել էր և ոչ սանդրվել էր: (Րաֆֆի)
Կրավորական սեռի որոշ բայերի հատուկ է կրկնասեռությունը. այդ բայերը նույն ձևով կարող են արտահայտել և՛ կրավորական, և՛ չեզոք սեռերի իմաստ, օրինակ՝

կրավորական սեռ - Հակառակորդի ավտոմեքենան կանգնեցվել և գլորվել է ձորը պարտիզանների կողմից:
չեզոք սեռ - Ընկած էին քարերի ահագին բեկորներ, որոնք, պոկվելով մերձակա լեռնից, ցած էին գլորվել, բոլորովին մերկ թողնելով ծառերի արմատները: (Րաֆֆի)


== Ծանոթագրություններ ==


== Տես նաև ==
Բայի սեռ
Ներգործական սեռ
Չեզոք սեռ


== Գրականություն ==
Է. Աղայան, Լեզվաբանության հիմունքներ, Երևան, 1987։
Հրաչյա Աճառյան, Լիակատար քերականություն հայոց լեզվի, հատոր 4, գիրք Ա, Երևան, 1959։
Ա. Աբրահամյան, Բայը ժամանակակից հայերենում, գիրք առաջին, Երևան, 1962։
Վլադիմիր Միխայլով

Վլադիմիր Միխայլով (ռուս.՝ Владимир Петрович Михайлов, հոկտեմբերի 7, 1951(1951-10-07)), խորհրդային և ռուս դիվանագետ։


== Կենսագրություն ==
1974 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանի իրավաբանական ֆակուլտետը և 1991 թվականին ԽՍՀՄ արտաքին գործերի նախարարության բարձրագույն դիվանագիտական դպրոցը։ Տիրապետում է հունարենին և անգլերենին։
1974 թվականից զբաղվում է դիվանագիտական գործունեությամբ։

1991 թվականից մինչև 1994 թվականը եղել է Ռուսաստանի Դաշնության Հյուսիսային Ամերիկայի դեպարտամենտի խորհրդական։
1994-ից մինչև 1997 թվականը Հունաստանում եղել է Ռուսաստանի Դաշնության դեսպանատան աշխատակից։
2002 թվականից մինչև 2005 թվականը Կարաչիում, Պակիստան եղել է Ռուսաստանի Դաշնության գլխավոր հյուպատոս։
2005 թվականի օգոստոսից հանդիսանում է Ռուսաստանի Դաշնության արտաքին գործերի նախարարության Ասիայի երկրորդ դեպարտամենտի փոխտնօրեն։
2008 թվականի օգոստոսի 27-ից մինչև 2012 թվականի օգոստոսի 24-ը Շրի Լանկայի ժողովրդական սոցիալիստական հանրապետությունում և Մալդիվներում եղել է Ռուսաստանի Դաշնության արտակարգ և լիազոր դեսպան։
2014 թվականի փետրվարից զբաղեցնում է Ռուսաստանի Դաշնության Դաշնային ժողովի Դաշնության խորհրդի աշխատակազմի միջազգային կապերի վարչության պետի տեղակալի պաշտոնը։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2005 թվականի մարտի 5)
1-ին դասի արտակարգ և լիազոր դեսպանորդ (2010 թվականի փետրվարի 9)


== Ծանոթագրություններ ==


== Արտաքին հղումներ ==
МИД России
Հալյուցիոգեն ցլամարտիկը

«Հալյուցիոգեն ցլամարտիկը», իսպանացի նկարիչ Սալվադոր Դալիի աշխատանքն է, ստեղծվել է 1968-1970 թվականներին։ Գտնվում է Ֆլորիդա նահանգի Սենտ-Պետերբուրգում՝ Սալվադոր Դալիի թանգարանում։


== Տեղեկություններ նկարի մասին ==
Ըստ նկարիչի, այս կտավն իրեն ամբողջությամբ արտացոլում է ընդամենը մեկ նկարում, քանի որ այս կտավում ներկայացված է Դալիի կերպարների ողջ անթոլոգիան։ Աջ ներքևի անկյունում պատկերված է հենց ինքը Դալին վեց տարեկան հասակում, դեպի իրեն են թռչում ճանճերը, վերևից կարծես նկարի վրա իշխում է Գալա Դալիի գլուխը։ Միլոսյան Վեներայի բազամթիվ կերպարները աստիճանաբար պտտվում են, փոխելով սեռը։ Հենց ցլամարտիկի դեմքը կարելի է տեսնել աջից երկրորդ Միլոսյան Վեներայի կերպարով։ Նրա կուրծքը ձևավորում է ցլամարտիկի քիթը, իսկ գլուխը՝ աչքերը։ Վեներայի որովայնի ստվերը ստեղծում է նրա բերանի պատկերը։ Ավելի ներքև դեղին ստվերը պատկերում է նրա փողկապը, իսկ Վեներայի հանդերձանքը՝ վերնաշապիկը։ Ավելի ձախ լեռների ֆոնին, որտեղ պահված է սպանված ցլի գլուխը, կարելի է տեսնել ցլամարտիկի բաճկոնը։


== Ծանոթագրություններ ==


== Արտաքին հղումներ ==
Галлюциногенный торреро(Ստուգված է 6 փետրվարի 2010)(անգլ.) в галерее работ Сальвадора Дали
«Сальвадор Дали. Галлюциногенный торреро. 1968-70»։ Արխիվացված է օրիգինալից 2012-04-11-ին։ Վերցված է 06.02.2010 
«Галлюциногенный тореадор»։ Արխիվացված է օրիգինալից 2012-04-11-ին։ Վերցված է 06.02.2010
Բուրգերի ճակատամարտ

Բուրգերի ճակատամարտ (1799), Նապոլեոն Բոնապարտի վարած եգիպտական արշավանքում ամենահիանալի մարտն է հօգուտ Ֆրանսիական բանակի հաղթանակի։
Բանակների դասավորությունը եղել է Նեղոսի մոտ՝ ֆրանսիականը ձախ, իսկ թուրք-մամլյուքյանը աջ ափին։ Ֆրանսիական բանակը թվով համարյա մամլյուք-թուրքական բանակի կեսն էր կազմում։ Եգիպտացիների բանակի աջ թևը կազմում էր թուրքական հետևակը, ձախ թևը հրետանին, իսկ կենտրոնում մամլյուքյան հեծելազորը, որի ուղղությունն էր ֆրանսիական բանակի կենտրոնը։ Իսկ Ֆրանսիական բանակի կենտրոնում հետևակը (ֆուզիլիորները), ձախ թևը հրետանին, իսկ աջը հեծելազորը։ Հետևակի և հրետանու հրամանատարն էր գեներալ Բոնապարտը, իսկ հեծելազորի հրամանատարն էր Յոախիմ Մյուրատը։ Մարտի սկզբում հաղթանակի հավակնությունը մամլյուքների կողմն էր, բայց Նապոլեոնի հմուտ ստրատեգիական խելքի շնորհիվ հետևակը շարվեց կվադրատ, որը թշնամուն հետ շպրտեց, իսկ Ֆրանսիական Կիրասիրական հեծելազորը Մյուրատի գլխավորությամբ ջախջախեց փախչող մամլյուքյան հեծելազորին։
Գիզայի բուրգերի մոտ Նապոլեոնի հաղթանակը մեծ աղմուկ հանեց ողջ Եվրոպայով մեկ։
Ա. Ի. Պոլեժաևի թանգարան

Ա. Ի. Պոլեժաևի թանգարան (ռուս.՝ Музей А. И. Полежаева), թանգարան Մորդովիայի Սարանսկ քաղաքում՝ նվիրված  19-րդ դարի ռուս բանաստեղծ Ալեքսանդր Պոլեժաևի հիշատակին։ Համարվում է 1941-1945 թթ. ռազմական և աշխատանքային սխրանքի հիշատակի թանգարանի մասնաճյուղ։
Թանգարանն Ալեքսանդր Պոլեժաևի կյանքի և ստեղծագործությունների ուսումնասիրության գիտահետազոտական կենտրոն է, բանաստեղծի և նրա ժամանակակիցների պոեզիայի և մատենագրական ստեղծագործությունների պահոց, Ալեքսանդր Պոլեժաևի և Մորդովիայի գրողների գրական ժառանգության քարոզչության կենտրոն։


== Պատմություն ==
Թանգարանի ստեղծման գաղափարը պատկանում է Հայրենական մեծ պատերազմի վետերան Ալեքսեյ Միխայլովիչ Մամաևին։ 1993 թվականին նրա խնդրագրով քաղաքապետարանը թանգարանի համար հատկացրել է 19-րդ դարի վերջին կառուցված առևտրական Սեմյոն Տիմոֆեևիչ Միշկինի փայտե տունը։ Կառույցի վերականգնման և ցուցադրությունների նախապատրաստման համար որոշակի ժամանակ է պահանջվել։ Թանգարանն այցելուների համար բացվել է 2001 թվականի հունիսի 5-ի՝ Սարանսկի քաղաքի հիմնադրման 360- րդ տարելիցի օրը։


== Ցուցադրություն ==

Թանգարանի ցուցադրությունը բաղկացած է հինգ բաժիններից։ Երեք սրահներ նվիրված են Ալեքսանդր Պոլեժաևի կյանքին և գործունեությանը («Ծնունդ, մանկության տարիներ», «Մոսկվայում սովորելու տարիներ», «Պոետի կյանքի վերջին տարիները»), չորրորդ սրահը՝ Մորդովիայի գրողներին, հինգերորդը գրական սրահ է, որտեղ կազմակերպվում են երաժշտական համերգներ, նկարիչների ցուցահանդեսներ և այլ թեմատիկ միջոցառումներ։


== Ծանոթագրություններ ==


== Արտաքին հղումներ ==
Веб-сайт «Патриоты Мордовии»: Музей А.И.Полежаева
Լեկեկելե

Լեկեկելե (վրաց.՝ ლეკეკელე), գյուղ Վրաստանում։ Գտնվում է Սամեգրելո-Զեմո Սվանեթ մարզի Մարտվիլի շրջան‎‎‎ում։


== Դիրք ==
Գյուղը գտնվում է ծովի մակարդակից 100 մետր բարձրության վրա։ Շրջկենտրոն Մարտվիլյից հեռու է 14 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 269 մարդ։


== Ծանոթագրություններ ==
Սոելա (գյուղ, Լեիսի շրջան)

Անվան այլ կիրառումների համար տե՛ս՝ Սոելա (այլ կիրառումներ)Սոելա (էստ․՝ Soela), գյուղ Էստոնիայի Սաարեմաա նահանգի Լեիսի շրջանում։
2011 թվականի տվյալներով գյուղում բնակվում էր 19 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բաժակաց վանք

Բաժակաց վանք, վանք Մեծ Հայքի Սյունիք նահանգում։


== Ծանոթագրություններ ==
Աիդա Հովհաննիսյան

Աիդա Արտավազդի Հովհաննիսյան (նոյեմբերի 15, 1952(1952-11-15), Երևան, Հայկական ԽՍՀ, ԽՍՀՄ), հայ բեմադրիչ։


== Կենսագրություն ==
Աիդա Հովհաննիսյանը ծնվել է Երևանում։ Սովորել է Երևանի թիվ 122 միջնակարգ դպրոցում, միաժամանակ՝ Երևանի Ռոմանոս Մելիքյանի անվան երաժշտական ուսումնարանի ջութակի բաժնում և «Հայֆիլմ» կինոստուդիային կից կինոդերասանի ստուդիայում` Դմիտրի Կեսայանցի արվեստանոցում։ 1970-1975 թվականներին սովորել է Երևանի գեղարվեստա-թատերական ինստիտուտի ռեժիսորական ֆակուլտետում` Ռաֆայել Ջրբաշյանի արվեստանոցում։ 1987 թվականին վերապատրաստվել է Մոսկվայի թատերական արվեստի պետական ինստիտուտում։ Որպես բեմադրիչ աշխատել է Երևանի Երիտասարդական էքսպերիմենտալ (Փոսի) թատրոնում (1975), Երևանի Գաբրիել Սունդուկյանի անվան ազգային ակադեմիական թատրոնում։ 1975-1997 թվականներին դասավանդել է նույն ինստիտուտում, 1997 թվականից՝ Երևանի Խաչատուր Աբովյանի անվան պետական մանկավարժական համալսարանի կուլտուրայի ֆակուլտետի ռեժիսուրայի ամբիոնում։ 2007-2012 թվականներին եղել է նույն ֆակուլտետի հեռուստառեժիսուրայի, հեռուստալրագրության և օպերատորության ամբիոնի վարիչ, 2007 թվականից՝ պրոֆեսոր։


== Բեմադրություններ ==
Մ. Նորմանի «Բարի գիշեր, մայրիկ» (հեռուստաթատրոն)
Գ. Լորկայի «Բեռնարդա Ալբայի տունը»
Լուիջի Պիրանդելլոյի «Անավարտ ինքնանկար»
Հովհաննես Թումանյանի «Կիկոսի մահը»
Մուշեղ Իշխանի «Մեռնիլը որքան դժվար է» (Խորեն Աբրահամյանի հետ)
Ա. Նիկոլաի «Վերադարձ Սորենտո»
Կարինե Խոդիկյանի «Կինը անձրևից հետո»
Գաբրիել Սունդուկյանի «Էլի մեկ զոհ»
Պ. Տուրրինիի «Առնետաորս»


== Պարգևներ ==
ՀԹԳՄ ոսկե մեդալ
«Հայֆեստ» միջազգային թատերական փառատոնի մրցանակ
ՀՀ մշակույթի նախարարության Մետաքսյա Սիմոնյանի անվան «Լավագույն ռեժիսոր» մրցանակ` Աղասի Այվազյանի «Արլեզ» բեմադրության համար


== Ծանոթագրություններ ==
Լեստրադ է Տուել

Լեստրադ է Տուել (ֆր.՝ Lestrade-et-Thouels), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2009 թվականի դրությամբ կազմում է 462 մարդ, բնակչության խտությունը` 10.93 մարդ/կմ²։ Բնակավայրը զբաղեցնում է 42.27 կմ² տարածք։


== Աշխարհագրություն ==
Գտնվում է Փարիզ քաղաքից 540 կմ հարավ, Թուլուզ քաղաքից` 110 կմ հյուսիս-արևելք, Ռոդեզ քաղաքից` 33 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 274 աշխատունակ (15-64 տարեկան)  բնակիչ, որոնցից ակտիվ էին 186-ը, իսկ ոչ ակտիվները` 88։ Ակտիվության ցուցանիշը կազմում է 67,9 %։ 186 աշխատունակ մարդկանցից աշխատել է 180 անձ (100 տղամարդ և 80 կին)։ Գործազուրկ են եղել 6 անձ (3 տղամարդ և 3 կին)։ 88 անաշխատունակներից 15-ը եղել են աշակերտներ կամ ուսանողներ, 44-ը` թոշակառուներ, իսկ 29-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դանագիր

Դանագիր, գյուղակ Արևելյան Հայաստանի Ելիզավետպոլի նահանգի Ելիզավետպոլի գավառում։ Գտնվում է Ելիզավետպոլ քաղաքից 15 կմ հարավ-արևմուտք։


== Բնակչություն ==
1907 թվականին գյուղն ունեցել է 31 հայ, իսկ 1908-ին՝ 115 հայ բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Լուպենի

Լուպենի (ռումիներեն՝ Lupeni), քաղաք Ռումինիայի արևմուտքում՝ Տրանսիլվիանիայում։ Լուպենը մեկն է Ջիուի հովտի ամենահին և ամենամեծ քաղաքներից։  Քաղաքը գտնվում է Ջիու գետի ափին, ծովի մակարդակից 630-760 մ բարձրության վրա; Քաղաքի անունը գալիս է ռումինական (ռումիներեն՝ Lup) բառից, որը նշանակում է գայլ։


== Պատմություն ==
Այս տեղանքում բնակված մարդկանց մասին առաջին հիշատակումները վերաբերում են նախապատմական ժամանակներին, ինչի մասին վկայում են պահապան-Լուպենի (քարանձավ|քարանձավ) գտածոները, որտեղ հայտնաբերվել են հնագույն խեցեղեն։ Լուպենի քաղաքի գոյությունն առաջին անգամ գրավոր վկայվել է 1770 թվականին։ Միջնադարում Ջիու հովիտը նոսր էր բնակեցված, նրա բնակիչները ապրում էին փոքր գյուղերում, և նրանց հիմնական զբաղմունքը հովվությունն էր։
Լուպենին առաջացել է Վալյա Սթրեյլուիից և Ցարա-Հացեգուլուիից մարդկանց ինտենսիվ միգրացիայի հետևանքով, ներգրավել են տարածաշրջանի հարուստ արոտավայրերն ու դաշտերը։ Վալյա Լուպուլուի գյուղի բնակիչները (թարգմանվում է որպես «գայլի հովիտ») ենթադրաբար եղել են Լուպենի հիմնադիրները։ 1840 թվականից հետո Լուպենի շրջանում սկսում է զարգանալ հետախուզություն և օգտակար հանածոների հանքարդյունաբերություն։ Տեղի են ունենում լուրջ տնտեսական և սոցիալական փոփոխություններ։ Օտարերկրյա աշխատողները հիմնականում լեհ, չեխ և աստրիացի, սլովակիացի և հունգարացի հանքագործներ, ինչպես նաև ռումինացի հանքագործների հետ միասին ներգրավվում են աշխատելու Ջուի հովտում։ Օգտակար հանածոների արդյունահանումը սկսվել է Լուպենիից հարավ, որը շուտով դարձել է մոնոինդուստրիալ զարգացման խոշոր ածուխ արտադրող կենտրոն, որտեղ բնակչության մոտ 80% - ն ապրում է օգտակար հանածոների արդյունահանման և դրա հետ կապված այլ գործունեության հաշվին։ Քաղաքը ծաղկում էր, նրա բնակչության շարունակական աճ էր նկատվում; Սակայն շրջանի արդյունաբերական զարգացումը լրջորեն ազդել է տնտեսական ճգնաժամի ժամանակահատվածում։
1929 թվականից սկսած` համաշխարհային տնտեսական ճգնաժամի ժամանակ Ռումինիայի տնտեսական վիճակը բարդանում է։ 1929 թվականի ամռանը ածխի շրջանի կենտրոնում գտնվող «Վուլկան» ածխահանքի փակումից հետո ԺԻՈւ-ից հեռացվում են 3 հազար հանքափոր։ Հեռացումը պատճառ է դառնում  Լուպենի հանքափորների գործադուլի աշխատավարձի բարձրացման և 8-ժամյա աշխատանքային օրվա ներդրման պահանջով (այդ ժամանակ հանքափորների համար սահմանվել էր 12-ժամյա աշխատանքային օր), որը տևում է 1929 թվականի օգոստոսի 5-ից մինչև 7-ը և գնդակոծվում է ռումինական զորքերի կողմից։
Լուպիենը կրկին աշխատանքային ելույթների ժամանակ դառնում է էպիկենտրոն (գործադուլ հանքագործների հովտում 1977)։ Կոմունիստական ռեժիմի օրոք հանքերը ազգայնացվում են իշխանությունների կողմից; Լուպենին քաղաք էր հայտարարվել 1941 թվականին, երբ այնտեղ բնակվում էր 12 000 մարդ։ Ռումինիայի 1989 թվականի հեղափոխության ժամանակ՝ 1990-ականներին, հանքարդյունաբերությունը մտնում է վերակազմավորման գործընթացը, որը շատ ուժեղ սոցիալական և տնտեսական ազդեցություն է ունենում քաղաքի վրա։ Մեծ թվով հանքեր փակվում են, և դա նաև ազդում  է այլ հարակից գործունեությունների վրա, ինչպիսիք են նյութերի, սարքավորումների և ծառայությունների մատակարարումը, ինչպես նաև առևտրի և ծառայությունների ոլորտը։ Այնուամենայնիվ, հետագա տարիներին ի հայտ են գալիս Լուպենի տնտեսական զարգացման նոր ուղղություններ, ինչպիսիք են զբոսաշրջությունը, անտառային արդյունաբերությունը, հացի արտադրությունը և առևտուրը։


== Ծանոթագրություններ ==
Կրեմենեց (ավան, Մարյինի շրջան)

Անվան այլ կիրառումների համար տե՛ս՝ ԿրեմենեցԿրեմենեց (ուկրաիներեն՝ Кремінець), ավան Ուկրաինայի Դոնեցկի մարզի Մարյինի շրջանում։
2001 թվականի տվյալներով Կրեմենեց ավանում բնակվում էր 338 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Տեղանուններ

Տեղանուն (հին հունարեն՝ τόπος — տեղ + ὄνομα — անուն, անվանում), հատուկ անուն (բառ կամ բառակապակցություն), որ արտահայտում է աշխարհագրական օբյեկտ, վայր, տեղ։
Տեղանունների ուսումնասիրությամբ զբաղվում է տեղանվանագիտությունը։
Տեղանուններ են՝

ջրանունները (hydronym, հին հունարեն՝ ὕδωρ, hydor — ջուր + ὄνομα, onoma — անուն), այդ թվում՝ ծովանունը (օրինակ՝ Կարմիր ծով, Միջերկրական ծով, Բալթիկ ծով և այլն), լճանունը (օրինակ՝ Սևանա լիճ, Վանա լիճ, Բայկալ և այլն), գետանունը (օրինակ՝ Արաքս, Վոլգա, Թեմզա և այլն), ճահճանունը և այլն։
բնականունները (բնակավայրերի անուններ, հունարեն՝ οἶκος (բնակավայր) + հունարեն՝ ὄνομα (անուն)), օրինակ՝ Երևան, Վանաձոր, Լոնդոն,
մակերևութային անուններ (oronym), օրինակ՝ Արագած, Արայի լեռ, Արարատյան դաշտ,
ներքաղաքային անվանումներ (լատ.՝ urbanus — «քաղաքային», փողոցների, հրապարակների, թաղամասերի, այգիների անուններ, օրինակ՝ Հանրապետության հրապարակ, Աբովյան փողոց և այլն)
որոշակի սահմաններ ունեցող տարածքների (մարզ, շրջան) անվանումներ (հին հունարեն՝ όpος — սահման + ὄνομα - անուն, անվանում), օրինակ՝ Լոռու մարզ, Շիրակի մարզ և այլն։


== Տեղանվանակերտ մասնիկներ ==


=== Հայկական ===
կերտ — քաղաք (հիմնել) (Տիգրանակերտ, Դաստակերտ)
շեն — շինություն (Արծվաշեն, Ջրաշեն)
վան — վայր (Երևան, Շիրակավան)
բերդ — բերդ, ամրոց (Արին Բերդ, Ամբերդ)
բակ — գյուղ, շեն իմաստով Դպրաբակ, Գեղամաբակ
ձոր — ձոր (Վանաձոր, Եղեգնաձոր)


=== Գերմանական ===
բերգ (գերմ.՝ Berg) — սար (Կյոնիգսբերգ)
բուրգ (գերմ.՝ Burg) — բերդ, ամրոց (Պետերբուրգ, Օրենբուրգ)
հոֆ (գերմ.՝ Hof) — բակ (Պետերհոֆ)
շտադտ (գերմ.՝ Stadt) — քաղաք (Կրոնշտադտ (քաղաք)|Կրոնշտադտ)
ռոդե (ռոդա) (գերմ.՝ Rode) — բնակավայր հատված անտառի տեղում (Վեռնիգեռոդե)
աու / (Աուե) (գերմ.՝ au / Aue) — գետահովիտ (Շպանդաու)/(Աուերբախ)
ֆուրտ (գերմ.՝ furth / furt) — ծանծաղուտ (Շվայնֆուրտ, Ֆուրտ-իմ-Վալդ, Կլագենֆուրտ)
հաֆեն (գերմ.՝ harbour / haven ) — նավահանգիստ (Բրեմերհաֆեն)


=== Անգլիական ===
թաուն/թոն (անգլ.՝ Town/Ton) — քաղաք (Ջորջթաուն, Էվերտոն)
բեռն (անգլ.՝ Burn) — առու (Բլեքբերն)
պուլ (անգլ.՝ Pool) — լճակ (Լիվերպուլ)
ֆորդ (անգլ.՝ Ford) — ծանծաղուտ (Օքսֆորդ)
քասլ, քասթեր, չեսթեր (անգլ.՝ Castle/Caster/Chester) — լատ.՝ castra բառից, ճամբար (Նյուքասլ, Լանկաստեր, Մանչեսթեր)
բորոու, բուրգ, բերի (անգլ.՝ borough/burgh/bury) — ոչ մեծ քաղաք (Սքարլբորո, Էդինբուրգ, Քենթերբերի)
բրիջ (անգլ.՝ bridge) — կամուրջ (Քեմբրիջ)


=== Իրանական ===
աբադ — ծաղկող, բարգավաճող (քաղաք) (Իսլամաբադ, Հայդարաբադ)։
կանդ (ղանդ) — քաղաք (Սամարղանդ) (քենդ — թյուրքականացված տարբերակը, Տաշքենդ)


== Ծանոթագրություններ ==
Գլեդիս Օյենբոթ

Գլեդիս Օյենբոթ (անգլ.՝ Gladys "G'dah" Oyenbot, հուլիսի 11, 1982(1982-07-11)), ուգանդացի դերասանուհի, երգչուհի և պրոդյուսեր։ Լայն ճանաչման է արժանացել հատկապես 2018 թվականին նկարահանված Mpeke Town ֆիլմում Դորոթիայի և բազմակի մրցանակակիր «Yat Madit» (2016) հեռուստասերիալում Բեատրիսի կերպարը տպավորիչ կերպով մարմնավորելու շնորհիվ։ 2020 թվականին նկարահանվել է բազմաթիվ ֆիլմերում, որոնց թվում են The Girl in the Yellow Jumper թրիլլերը, Kafa Coh դետեկտիվը, Family Tree,  Down Hill, Lupita Nyong'o դրամաները։ Գլեդիսի նշանակալից պրոդյուսերական աշխատանքներից են Haunted Soul (2013), Day 256 (2017), Communion (2018), King of Darkness (2015), Kyenvu (2018) ֆիլմերը (վերջինը կարճամետրաժ է, որը բազմաթիվ մրցանակներ է նվաճել)։
Դրվատանքի են արժանացել նաև Գլեդիս Օյենբոթի դերասանական աշխատանքները թատերական մի շարք ներկայացումներում, որոնցից հիշարժան են հատկապես նրա դերակատարումները Մատեյ Վիշնիչի «Կնոջ մարմինը՝ որպես բոսնիական պատերազմի մարտադաշտ», Աիդա Մբովայի «Անվհատ մարտնչելով» թատերախաղերում, ինչպես նաև՝ հանրահայտ Heaven's Gates, Hell's Flames, Restore Tour: Child Soldier No More, Ուիլյամ Շեքսպիրի Մեծ աղմուկ ոչնչից, Մակբեթ, Չարլզ Դիքենսի Օլիվեր Թվիսթ երկերի բեմականացումներում


== Ֆիլմագրություն ==


=== Որպես դերասանուհի ===


==== Կինո և հեռուստատեսություն ====


==== Թատրոն ====


==== Ռադիոթատրոն ====


=== Որպես պրոդյուսեր ===


== Ծանոթագրություններ ==


== Արտաքին հղումներ ==

Գլեդիս Օյենբոթ Internet Movie Database կայքում
Լյուչիա Ստուրձա-Բուլանդրա

Լյուչիա Ստուրձա-Բուլանդրա (Sturdza-Bulandra, օգոստոսի 25, 1873(1873-08-25), Յասի, Վալախիայի և Մոլդովայի միացյալ իշխանություն - սեպտեմբերի 19, 1961(1961-09-19), Բուխարեստ, Ռումինիա), ռումին դերասանուհի։ ՌԽՀ ժողովրդական արտիստուհի (1951)։ Բեմելը՝ 1898 թվականին՝ Բուխարեստի ազգային թատրոնում։ ՌԽՀ պետական մրցանակի դափնեկիր (1952)։


== Գործունեություն ==
1914 թվականին, Տ․ Բուլանդրայի հետ կազմակերպել է թատերախումբ, որը հետագայում դարձել է թատրոն (Ստուրձա-Բուլանդրան եղել է դերասանուհի, ռեժիսոր), ուր բեմադրվել են ազգային դրամատուրգիայի երկեր և դաստիարակվել ռումին լավագույն դերասանները։ 1941 թվականին թատերախումբը ցրվել է՝ շենք չունենալու պատճառով։ Ստուրձա-Բուլանդրան փոխադրվել է Բուխարեստի Մունիցիպալ թատրոն (1947 թվականին՝ նաև տնօրեն, 1961 թվականից կոչվել է Ստուրձա-Բուլանդրայի անունով)։ Դերերից են՝ Մարիա Ստյուարտ (Շիլլերի «Մարիա Ստյուարտ»), Վասսա Ժելեզնովա (Գորկու «Վասսա Ժելեզնովա»), Դինեսկու (Լովինեսկուի «Ավերված միջնաբերդ»)։ 1930-1961 թվականներին՝ Բուխարեստի կոնսերվատորիայի պրոֆեսոր, 1957-1961 թվականներին՝ ռումինական թատրոնի և երաժշտության գործիչների ասոցիացիայի նախագահ։


== Ֆիլմեր ==
1943 թվականին նկարահանվել է իտալական Artisti Associati ընկերության և Ռումինիայի ազգային կինոյի հետ համատեղ ստեղծված ռումինա-իտալական «Escadrila albă» (Սպիտակ ջոկատ) ֆիլմում (ռեժիսոր` Յոն Սավա)։
Իմենի Վորովսկոգո (գյուղ, Սուդոգոդսկի շրջան)

Անվան այլ կիրառումների համար տե՛ս՝ Իմենի ՎորովսկոգոԻմենի Վորովսկոգո (ռուս.՝ Имени Воровского), գյուղ Ռուսաստանի, Վլադիմիրի մարզի Սուդոգոդսկի շրջանի կազմում։
Բնակչությունը 2010 թվականին գրանցված տվյալներով կազմում էր 2048 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պիոնգ

Պիոնգ, գյուղ Արևմտյան Հայաստանում, Բիթլիսի վիլայեթի Բուլանըխի գավառակում։ Գտնվում էր Կոփ ավանից 17 կմ հարավ-արևմուտք։ Մտնում էր Ներքին Բուլաըխի կազմի մեջ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Մարոլ (Կալվադոսի գավառ)

Մարոլ (ֆր.՝ Marolles), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 664 մարդ, բնակչության խտությունը` 54.34 մարդ/կմ²։ Բնակավայրը զբաղեցնում է 12.22 կմ² տարածք։


== Աշխարհագրություն ==
Գտնվում է Փարիզ քաղաքից 150 կմ արևմուտք, Կան քաղաքից` 55 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 450 աշխատունակ (15-64 տարեկան)  բնակիչ, որոնցից ակտիվ էին 322-ը, իսկ ոչ ակտիվները` 128։ Ակտիվության ցուցանիշը կազմում է 71,6 %։ 322 աշխատունակ մարդկանցից աշխատել է 304 անձ (161 տղամարդ և 143 կին)։ Գործազուրկ են եղել 18 անձ (5 տղամարդ և 13 կին)։ 128 անաշխատունակներից 35-ը եղել են աշակերտներ կամ ուսանողներ, 60-ը` թոշակառուներ, իսկ 33-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Հարուսպիկներ

Հարուսպիկներ (լատ.՝ haruspex, hirae-ից (էտրուս. harus), փորոտիք, ներքին օրգաններ և էտրուս. specio, հետազոտում եմ) գուշակ-քրմեր Հին Հռոմում։ Հարուսպիկները գուշակում էին անասունների փորոտիքներով, ինչպես նաև մեկնաբանում էին կայծակի հարվածի նշանակությունը։ Հռոմի հարուսպիկները գուշակության արվեստը փոխ են առել էտրուսկներից։ Կարևորագույն իրադարձությունների ժամանակ Հռոմի ծերկույտը խորհուրդ ստանալու համար համար հրավիրում էր Էտրուրիայից առավել իրավասու հարուսպիկի. հարուսպիկի գուշակությունը կոչվում է հարուսպիցինա։


== Ծանոթագրություններ ==
Քվեմո Կրիխի

Քվեմո Կրիխի (վրաց.՝ ქვემო კრიხი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ամբրոլաուրի շրջանում։


== Դիրք ==
Գտնվում է ծովի մակարդակից 650 մետր բարձրության վրա։ Շրջկենտրոն Ամբրոլաուրից հեռու է 3,5 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 113 մարդ։


== Ծանոթագրություններ ==
Սոֆիևկա (Նեկլինովսկի շրջան)

Սոֆիևկա (ռուս.՝ Софиевка ), գյուղ (խուտոր) Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Նովոբեսսերգենևսկի գյուղական համայնքի կազմի մեջ։
Ծիծաղից մահ

Ծիծաղից մահ, մահվան հազվադեպ հանդիպող տեսակ, որ առաջանում է ծիծաղի պոռթկման, սրտի կանգի և շնչահեղձության արդյունքում։ Ծիծաղից մահվան դեպքեր գրանցվել են դեռևս Հին Հունաստանում։


== Պաթոֆիզիոլոգիա ==
Գիտական հետազոտությունների համաձայն՝ պաթոլոգիական ծիծաղը կարող է հետևանք լինել այս կամ այն հիվանդության, օրինակ՝ երկարավուն ուղեղի կամ վարոլյան կամրջի ինֆարկտի։ Բացի դրանից՝ ծիծաղից մահ կարող է վրա հասնել ոչ թե ծիծաղից, որպես այդպիսին, այլ ծիծաղի պատճառով ներքին օրգանների վնասվածքից կամ ուղեղի, սրտի, այլ օրգանների՝ արդեն գոյություն ունեցող հիվանդությունից։ Ծիծաղի հետևանքով կարող է առաջանալ մկանային լարվածության անկում (ատոնիա) և թմբիր։ Կախված վնասվածքի մեծությունից զգայական շարժունությունը կարող է լինել սուր կարգավիճակի նշան և մահվան ելք չունենալ։ Խնդական էպիլեպսիան կարող է կապված լինել ուղեղիկի հետ։ Կուրու հիվանդությունը, որից տառապում են Պապուա Նոր Գվինեայի բնիկները, նույնպես ուղեկցվում է պաթոլոգիական ծիծաղով։


== Պատմական մահեր ծիծաղի պատճառով ==
Մի հին տեղեկագիր մ.թ.ա. 3-րդ դարի հույն ստոիկ փիլոսոփա Քրիսիպի մահվան մասին պատմում է, որ նա իր ավանակին գինի է հյուրասիրում, իսկ հետո մեռնում ծիծաղից, երբ հետևում է, թե ինչպես է կենդանին փորձում թուզ ուտել։
1410 թվականին մահանում է Մարտին Առաջին Արագոնցին. նա այնքան բուռն է ծիծաղում, որ մահանում է շնչահեղձությունից։
Ծիծաղից մահ է վերագրվում Վերածննդի իտալացի բանաստեղծ Պապուա Պիետրո Արետինոյին. ասում են, որ նա մահացել է բարձր ծիծաղից առաջացած շնչահեղձությունից։
1660 թվականին շոտլանդացի ազնվական Թոմաս Ուրկհարտը, որ անգլերեն է թարգմանել Ֆրանսուա Ռաբլեի ստեղծագործությունները, մահացել է այն բանից հետո, երբ իմացել է, որ գահ է բարձրացել Չարլզ II-ը։
1782 թվականին ոմն միսիս Ֆիզհերբերտի մոտ օպերա դիտելիս հիստերիկա է սկսվում։ Երբ բեմի վրա հայտնվում է Չառլզ Բանիստերը՝ գողացված Փոլ Պիչեմի գնորդի դերում, նա սկսում է այնքան բարձր ծիծաղել, որ նրան ստիպված դուրս են հանում թատրոնից։ Անկառավարելի ծիծաղը շարունակվում է ամբողջ գիշեր և հաջորդ օրը և արդյունքում այն մահվան պատճառ է դառնում։
1893 թվականի նոյեմբերի 7-ին ագարակատեր Ուելսի Պարսոնսը մահու չափ ծիծաղում է մի կատակի վրա, որ լսել էր Ինդիանա նահանգի Լորել քաղաքում։ Նա ծիծաղել է մոտ մեկ ժամ։ Իսկ պատահարից 2 ժամ անց նա մահացավ։
1975 թվականի մարտի 24-ին Ալեքս Մինչելը՝ Մեծ Բրիտանիայի Քինգս Լին քաղաքից մի մարդ, ծիծաղից մահացել է The Goodies հեռուստասերիալը դիտելու ժամանակ։ 45 րոպե անդադար ծիծաղելուց հետո նա մահանում է ինֆարկտից։ Նրա կինը The Goodies սերալի հեղինակին մի քանի անգամ շնորակալություն է հայտնել այն բանի համար, որ նա իր ամուսնու կյանքի վերջին րոպեները հաճելի է դարձրել։
1989 թվականին դանիացի բժիշկ Օլե Բենթսենը մահացել է Վանդա անունով ձկնիկը կատակերգական ֆիլմը նայելու ժամանակ։ Նրա ճնշումը հասել է 250—500 զարկ/վայրկյանի, ինչից հետո Բենթսենը մահացել է սրտի կաթվածից։
2003 թվականին Բանգկոկում մահացել է պաղպաղակի առաքիչ՝ քնի մեջ ծիծաղելու պատճառով։ Նա 2 րոպե շարունակ ծիծաղել է, ինչից հետո նրա կինը փորձել է արթնացնել նրան։ Մահվան փորձաքննությունից հետո պարզվել է, որ նա սրտի կաթված է տարել, ինչն էլ հանգեցրել է մահվան։


== Ծանոթագրություններ ==


== Արտաքին հղումներ ==
Սարսափ պատմություններ ծիծաղից մահվան դեպքերի մասին
Ահմոս-Մերիտամոն

Ահմոս-Մերիտամոն (անգլ.՝ Ahmose-Meritamun կամ Ահմոս-Մերիտամուն), տասնութերորդ արքայատոհմի սկզբնական շրջանի հին եգիպտական թագուհի, որը եղել է փարավոն Ամենհոտեպ I-ի ավագ քույրն ու կինը։ Մահացել է բավականին երիտասարդ հասակում և հուղարկավորվել Դեյր էլ-Բահարիի TT358 դամբարանում։


== Կենսագրություն ==
Ահմոս-Մերիտամոնը փարավոն Ահմոս I-ի և թագուհի Ահմոս-Նեֆերտարիի դուստրն էր, որը հետագայում դարձել է իր կրտսեր եղբոր՝ Հին Եգիպտոսի տասնութերորդ արքայատոհմի փարավոն Ամենհոտեպ I-ի մեծ թագուհին։
Մերիտամոնն իր մորից ժառանգել է «Ամոն աստծո կին» տիտղոսը։ Նրան վերագրված այլ տիտղոսներից էին՝ «Երկու երկրի տիրուհի» (nbt-t3wy), «(Մեծ) թագավորի կին» (ḥmt-nswt(-wrt), «ամբողջ երկու հողերի տիրուհի» (ḥnwt-tꜣwy-tm), «աստծո կին» (ḥmt-ntr), «սպիտակ թագով միավորված» (ẖnmt-nfr-ḥḏt), «արքայադուստր» (sꜣt-nswt) և «արքայի քույր» (snt-niswt)։ «Արքայամայր» տիտղոսը (mwt-niswt)նույնպես նշված է հետագա գրառումներում, թեև նա երբեք արքայի մայր չի եղել։
Այս թագուհու կրաքարե արձանը հայտնաբերվել է Ջովաննի Բելցոնիի կողմից 1817 թվականին Կառնակում աշխատելիս։
Ահմոս-Մերիտամոնը պատկերված է քսաներորդ արքայատոհմով թվագրված Ինհերկաուի դամբարանում (TT359)՝ որպես «արևմուտքի տիրակալներից» մեկը։ Պատկերված է վերին շարքում թագուհի Ահհոտեպ I-ից հետո և թագուհի Սիտամոնից առաջ։


== Մահ և հուղարկավորություն ==

Ահմոս-Մերիտամոնի մնացորդները հայտնաբերվել են 1930 թվականին Դեյր էլ-Բահարիի TT358 դամբարանում Հերբերտ Վինլոքի կողմից։ Մումիան գտնվել է մայրու փայտից պատրաստված երկու դագաղի և ստվարաթղթե արտաքին տուփի մեջ․ այն վերափաթաթվել ու վերահուղարկավորվել է քահանաների կողմից, որոնք գտել էին գողերի կողմից թալանված նրա դամբարանը։ Պարզվել է, որ նա մահացել է բավականին երիտասարդ տարիքում՝ հոդաբորբի ու ողնաշարի ծռման պատճառով։
Այժմ եգիպտական թանգարանում գտնվող արտաքին դագաղն (JE 53140) ունի ավելի քան 10 ոտաչափ բարձրություն ու պատրաստված է մայրու տախտակներից, որոնք միացված են և փորագրված են միատեսակ հաստությամբ ամբողջ դագաղի երկայնքով։ Աչքերն ու հոնքերն ապակուց են, մարմինը խնամքով փորագրված է կապույտով ներկված շևրոններով՝ փետուրների պատրանք ստեղծելու համար։ Դագաղը պատված է եղել ոսկով, որը հնում թալանվել է։ Ներքին դագաղն ավելի փոքր է, բայց դարձյալ ունի 6 ոտաչափ բարձրություն, նույնպես պատված է եղել ոսկով ու նույնպես թալանվել է։ Մումիան խնամքով վերափաթաթվել է Պինեդջեմ I-ի գահակալության օրոք, իսկ վերահուղարկավորությունը տեղի է ունեցել վերոնշյալ փարավոնի որդու գահակալության 19-րդ տարվա ձմեռվա 3-րդ ամսվա 28-րդ օրը։
2021 թվականի ապրիլին մումիան 3 այլ թագուհիների ու 18 թագավորների մումիաների հետ եգիպտական թանգարանից տեղափոխվել է Եգիպտական քաղաքակրթության ազգային թանգարան «Փարավոնների ոսկե շքերթ» անվանված իրադարձության շրջանակներում։


== Տես նաև ==
Տասնութերորդ արքայատոհմի տոհմածառ


== Ծանոթագրություններ ==
Կատր Շամ

Կատր Շամ (ֆր.՝ Quatre-Champs), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 194 մարդ, բնակչության խտությունը` 16.85 մարդ/կմ²։ Բնակավայրը զբաղեցնում է 11.51 կմ² տարածք։


== Աշխարհագրություն ==
Գտնվում է Փարիզ քաղաքից 190 կմ արևելք, Շալոն ան Շամպայն քաղաքից 65 կմ հյուսիս-արևելք, Շառլվիլ Մեզիեր քաղաքից 37 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 126 աշխատունակ (15-64 տարեկան) բնակիչ, որոնցից ակտիվ էին 91-ը, իսկ ոչ ակտիվները` 35։ Ակտիվության ցուցանիշը կազմում է 72,2 %։ 91 աշխատունակ մարդկանցից աշխատել է 83 անձ (47 տղամարդ և 36 կին)։ Գործազուրկ են եղել 8 անձ (2 տղամարդ և 6 կին)։ 35 անաշխատունակներից 7-ը եղել են աշակերտներ կամ ուսանողներ, 12-ը` թոշակառուներ, իսկ 16-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ալեքսանդրովկա (գյուղ, Սիչովսկի շրջան)

Անվան այլ կիրառումների համար տե՛ս՝ Ալեքսանդրովկա (այլ կիրառումներ)Ալեքսանդրովկա (ռուս.՝ Александровка), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 48 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բալխաչ

Բալխաչ (ռուս.՝ Балхач), գետ Կամչատկա թերակղզի՝ Ռուսաստանում։ Գետի երկարությունը 30 կմ է։ Թափվում է Մեծ Կիմիտինա գետի ձախ ափին՝ 67 կմ հեռավորության վրա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը -19070000112220000013632


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Rändajad

«Rändajad» (էստոներեն տառադարձմամբ՝ Ռանդայադ, հայերեն՝ «Օտարականներ»), էստոնական Urban Symphony խմբի երգն է Եվրատեսիլ 2009 երգի մրցույթի համար։ Երգը ներկայացվել է երկրորդ կիսաեզրափակչի ժամանակ և եզրափակիչ է անցել երրորդը 115 միավորով։
Եզրափակչում երգը զբաղեցրել է 6-րդ հորիզոնականը 129 միավորով։


== Երգի կառուցվածք ==
«Rändajad» էլեկտրոփոփ ժանրի երգ է, որը պատմում է ավազներով լի անապատներով քոչվոր ցեղերի ճանփորդության մասին։ Երգի երաժշտության մեջ օգտագործվել է ջութակ, թավջութակ և ալտ։


== Երգացանկ ==
CD սինգլRändajad (Radio Version) — 2։59
Rändajad (Lazy Drumbeat Mix) — 4։04Թվային ներբեռնումRändajad (Eurovision version) — 3։03
Rändajad (Club Mix) — 3։56
Rändajad (Club Mix Extended) — 5։10
Rändajad (Acoustic version) — 2։40


== Ծանոթագրություններ ==
Պրոբուժդենիե (գյուղ, Ստարոռուսկի շրջան)

Անվան այլ կիրառումների համար տե՛ս՝ ՊրոբուժդենիեՊրոբուժդենիե (ռուս.՝ Пробуждение), գյուղ Ռուսաստանի Նովգորոդի մարզի Ստարոռուսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մայորովսկի (խուտոր, Կլետսկի շրջան)

Մայորովսկի (ռուս.՝ Майоровский), խուտոր Ռուսաստանի Վոլգոգրադի մարզի Կլետսկի շրջանի կազմում։
Բնակչությունը 2002 թվականին գրանցված տվյալներով կազմում էր 110 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գևորգ Գևորգյան (քանդակագործ)

Անվան այլ կիրառումների համար տե՛ս՝ Գևորգ Գևորգյան (այլ կիրառումներ)Գևորգ Պարգևի Գևորգյան (ապրիլի 27, 1950(1950-04-27), Երևան, Հայկական ԽՍՀ, ԽՍՀՄ - սեպտեմբերի 28, 2014(2014-09-28)), հայ քանդակագործ։


== Կենսագրություն ==
1969 թվականին ավարտել է Երևանի գեղարվեստի ուսումնարանը։
1993 անհատական ցուցահանդես է ունեցել Երևանում։


== Ստեղծագործություններ ==
«Սուրբ ընտանիք» (1987, պղինձ, Երևան)
«Ծնունդ» (2000, տուֆ, Երևան)
«Կռնատ աղջիկը» (ըստ Հովհաննես Թումանյանի, 2001, տուֆ, Երևան)
«Հանճարի ծնունդը» (1994, տուֆ, Ալավերդի)
«Առավոտ» (1981, բրոնզ, Վլադիվոստոկ, Ռուսաստան)
«Եղեռն։ Վերածնված Հայաստան» (1993, տուֆ, Տորոնտո, Կանադա)
Գարեգին Նժդեհի արձան-հուշահամալիրը (2001, մարմար, գրանիտ, Կապան)
Հովհաննես Իսակովի արձանը (2005, Երևան, Իսակովի պողոտա)
«Հուշարձան` նվիրված ՀՕՄ-ի 100-ամյակին», (2011, Երևան, Կոմիտասի անվան զբոսայգի)
Արամ Խաչատրյանի կիսանդրին (2013, Երևան, Խաչատրյան-Փափազյան փողոցներ)
Մխիթար Գոշի հուշարձան (Գոշ) (Մխիթար Գոշի հուշարձանը Գոշ գյուղում, 2013, բրոնզաձույլ, Գոշավանք)


== Պատկերասրահ ==

		
		
		
		
		


== Ծանոթագրություններ ==
Էրհու

Էրհու (չինարեն՝ 二胡), ըրխուցին (кит. էր - երկու, հու - աղեղնավոր), երկու լարից կազմված հին չինական աղեղնավոր գործիք։ Նվագելու ընթացքում երաժիշտը աջ ձեռքով նվագում է աղեղի վրա ամրացված երկու լարերի վրա։ Ձախ ձեռքով նվագելու ընթացքում օգտագործվում է լայնակի վիբրատոն, երբ լարը կարծես սեղմվում է ներքև, ինչին նպաստում է գրիֆի կլոր դիզայնը։ Ունի գլանաձև ռեզոնատոր՝ պատված պիտոնի կաշվից պատրաստված թաղանթով։
Հակառակ ժամանակակից Չինաստանում գտած տարածմանը, էրհուն չի համարվում հաննական գործիք։


== Պատմություն և ստուգաբանություն ==
Էրհուն ասիական գործիքների մեջ ամենահարմարեցվածներից է։ Չինաստանում առաջին անգամ հայտնվել է Թան դինաստիայի ժամանակաշրջանում։
Համարվում է, որ էրհուն ծագում է սինցին (չինարեն՝ 奚琴) գործիքից։ Սի բառով չինարենում անվանում էին հին մոնղոալական տատաբի (կումասի) ժողովուրդներին, ովքեր բնակվում էին ներկայիս Չինաստանի հյուսիս-արևմուտքում, իսկ ցինը՝ ցիտրան յոթլարանի մատնանվագ երաժշտական գործքի է՝ նման տավիղի։
Էրհու գործիքի առաջին հերոգլիֆը՝ էրը (ըր) (չինարեն՝ 二), ցույց է տալիս, որ գործիքը ունի երկու լար։ Մեկ այլ մեկնաբանույթուն ցույց է տալիս, որ էրհուն չինական ժամանակակից նվագախմբում տոնի բարձրությամբ զբաղեցնում է երկրորդ հորիզոնականը, զիջելով միայն գաոհու գործիքին։ 
Երկրորդ հերոգլիֆը՝ հուն (խու) (չինարեն՝ 胡), նշում է հինգ բարբարոսական իշխաբություններից մեկին, կամ ընդհանրապես «վայրի» ժողովրդին։  


== Երաժշտություն էրհուի համար ==
Չինացի երաժիշտ Լյու Տյանհուան, ով նաև ուսումնասիրել է արևելյան երաժշտությունը, համարվում է էրհուի համար երաժշտություններ գրած ամենահայտնի երգահանը։ Նա էրհուի համար գրել է 47 վարժություն և 10 սոլո պիես, որոնց շնորհիվ հնարավոր է դարձել գործիքը օգտագործել որպես սոլո նվագարկիչ։ Էրհուի համար գրված նրա հայտնի ստեղծագործություններն են Յուէն (չինարեն՝ 月夜) և Չժուինյաոհուն (չինարեն՝ ): 
1920-ական թվականներից գործքիը սկսել է գործածվել երաժշտությունում, որը որոշակի չափով ուղղված է Արևմտյան ակադեմիական ավանդույթին։ Լեհ ակադեմիական երգահան Քշիշտոֆ Պենդերեցկին էրհուն օգտագործել է իր Վեցերորդ Սիմֆոնիայի (2008-2017) «Չինական երգեր» անվանումով պարտիտուրայի մեջ։ 
Այսօր էրհուն մեծ մասամբ օգտագործվում է չինական ազգային և ավանդական երաժշտություններում, ինչպես սոլո կամ անսամբլային գործիք։ Օգտագործվում է նաև նվագախմբում, այդ թվում չինական օպերայի երաժշտական ուղեկցությամբ։  
Էրհուն օգտագործվում է կանադական ժամանցային Cirque du Soleil ընկերության երաժշտության մեջ և Shen Yun Performing Arts խմբի սոլո ելույթներում (չինական դասական պարի և երգի ստեղծագործ հավաքական)
Էրհուին անդրադարձել են որոշ ռոք երաժիշտներ։ Մասնավորապես, էրհու նվագում է Hsu-nami խմբի հիմնադիր և առաջնորդ Ջեկ Սյուն։ Գործիքը օգտագործվում է նաև ուկրայնական Flёur  խմբի կողմից։


== Ծանոթագրություններ ==


== Գրականություն ==
Эрху // Музыкальная энциклопедия. Том 6. — М.: Советская энциклопедия, 1982.


== Արտաքին հղումներ ==
Էրհու - երաժշտական գործիք // Մեծ երաժշտություն
Ժողովածու (2584)

Ժողովածու 2584, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2584 թվի տակ։ Ձեռագիրը գրվել է 1740 թվականին Ղուկաս Խարդբերցի գրիչի կողմից։ Ստացողը եղել է Հակոբ Պատրիարք։ Գրված է թղթի վրա, որը ունի 25X18,5 չափս։ Ձեռագիրը կազմված է 539 թերթից։ Գրված է միասյուն, նոտրգիրով։ Պահպանակը ունի 1 էջ, գրված է՝ բոլորագիր, վարքի վրա՝ միասյուն, նոտրգիրով։ Կազմը` կաշվեպատ տախտակ դրոշմազարդ, աստառը՝ մասն պահպանակի։ Հիշատակարաններ՝ 451ա, կազմողի՝ 289բ (1784 թվական), կնիք՝ 539ա (1810 թվական, Մարգար վարդապետ)։


== Բովանդակություն ==
Աղէք․ Գալամաթոի անտառ նորագոյն մտածմանց։
Վարդապետութիւն ճշմարտութևան։
Գեորգայ վրդ-ի Քարոզք։
Ոսկեբերնի Ի հանգիստ ննջեցելոցն։
Յաղագս է խորհրդոց եկեղեցւոյ։
Խորհուրդ պսակին։
Կերակուր քահանայից։
Յաղագս պակասութեանց նիւթոց պատարագի։
Խրատք յաղագս պակասութեանց նիւթոց պատարագի։
Խրատք յաղագս խոստովանութեան։ Բամբասանց, Խնամախօսութեան։


== Ծանոթագրություններ ==
Լյուդմիլա Սարգսյան

Լյուդմիլա Նարիմանովի Սարգսյան (մարտի 30, 1959(1959-03-30), Թբիլիսի, Վրացական ԽՍՀ, ԽՍՀՄ), ՀՀ քաղաքական գործիչ։


== Կրթություն ==
1982 թվականին ավարտել է Երևանի Էլեկտրոնային հաշվիչ մեքենաների տեխնիկումը։ Տեխնիկ, մաթեմատիկոս-ծրագրավորող։ 2011 թվականին ընդունվել է Հյուսիսային համալսարանի ինֆորմատիկա և հաշվողական տեխնիկա (ծրագրավորում) ֆակուլտետ։


== Գործունեություն ==
1977-1979 թթ. Երևանի Կ.Մարքսի անվան պոլիտեխնիկական ինստիտուտում աշխատել է լաբորանտ, 1984-1985 թթ. ԽՍՀՄ տեղական արդյունաբերության մինիստրության ԳԱՄ հաշվողական կենտրոնում՝ տեխնիկ, 1985-1995 թթ. առողջապահության նախարարության համակարգում՝ ճարտարագետ (Մ. Հերացու անվան բժշկական համալսարանի քիթ-կոկորդ-ականջ ամբիոնի ծրագիր)։ 1997-1999 թթ. եղել է «Արաբկիր» ՓԲԸ հաշվապահ։
2003 թ. Սոցիալ-դեմոկրատ հնչակյան կուսակցության անդամ է, 2004 թ.` ատենապետ։
2009 թ. ընտրվել է Երևանի ավագանու անդամ համամասնական ընտրակարգով «Հայ ազգային կոնգրես» կուսակցությունների դաշինքից, սակայն հրաժարվել է մանդատից։
2012 թ. մայիսի 6-ին ԱԺ պատգամավոր է ընտրվել համամասնական ընտրակարգով «Հայ ազգային կոնգրես» կուսակցությունների դաշինքից։
2013 թվականից Վերակազմյալ Սոցիալ-դեմոկրատ հնչակյան կուսակցության ատենապետն է։
07.02.2013 - 08.09.2013 խմբակցության կողմից առաջադրվել է էթիկայի հարցերով ժամանակավոր հանձնաժողովի նախագահի տեղակալ։
2019թ. դարձել է Երևանի ավագանու «Բարգավաճ Հայաստան» խմբակցության անդամ։
Ամուսնացած է, ունի երկու զավակ։


== Ծանոթագրություններ ==
Սան Ֆելիպե (Վենեսուելա)

Սան Ֆելիպե (իսպ.՝ San Felipe), քաղաք Վենեսուելայում։ Յարակույ նահանգի և Սան Ֆելիպե համայնքի վարչական կենտրոնն է և կաթոլիկ եկեղեցու թեմի առաջնորդանիստ։ 
2011 թվականի հունիսի 30-ին անցկացված մարդահամարի տվյալներով Յարակույ նահանգի ամբողջ բնակչության թվաքանակը եղել է 700.852, ընդսմին՝ Սան Ֆելիպեի մետրոպոլիտանական տարածքում ապրողների թիվը կազմել է 237.131:  
Սան Ֆելիպեում են գտնվում միջազգային ճանաչում ունեցող չինական Yutong ֆիրմայի լատինաամերիկյան մասնաճյուղի ավտոբուսների հավաքման գլխավոր արտադրական մասնաշենքերը։


== Պատմություն ==
Քաղաքի ներկայիս տարածքում 1720 թվականին կապուցինների ուխտի վանականները առաջին կացարաններն են կառուցել։ Սան Ֆելիպեի հիմնադրման պաշտոնական տարեթիվ է ընդունված 1729 թվականը։ 1812 թվականի երկրաշարժը ավերել է քաղաքի մեծ մասը (ավերակների մի մասը նպատակադրված կերպով պահպանել են առ այսօր)։


== Տեսարժանություններ ==
Սելվան (արևադարձային խոնավ անտառը)՝ Yuribí ազգային պարկում.
Էլ Ֆուերտե պատմական զբոսայգին՝ 1812 թվականի երկրաշարժի ավերածությունների պահպանված նմուշներով.
Exótica Flora Tropical զբոսայգում կարելի է տեսնել վերականգնված Misión de Nuestra Señora del Carmen եկեղեցին, որը հիմնադրվել է 1720 թվականին.
1981 թվականին բացված Կարմելո Ֆեռնանդեսի անվան թանգարանը, որտեղ ցուցադրված են տեսողական արվեստների տարածաշրջանային վարպետների լավագույն աշխատանքները։


== Պատկերասրահ ==

		
		
		
		
		
		


== Կլիմա ==
Սան Ֆելիպեին բնորոշ է շոգ, կիսաչորային կլիման (Köppen climate classification-ի դասակարգմամբ՝ BSh):


== Ծանոթագրություններ ==


== Արտաքին հղումներ ==
Sitio web de la alcaldía
Sitio web del gobierno de Yaracuy(չաշխատող հղում) |2=http://wwwyaracuy.gob.ve/(չաշխատող հղում)
Adobe Premiere Pro

Adobe Premiere Pro, պրոֆեսիոնալ ծրագիր վիդեոմոնտաժի համար Adobe Systems ընկերության կողմից։ Համարվում է Adobe Premiere ծրագրի հետնորդը (վերջին տարբերակը եղել է 6.5)։ Ծրագրի առաջին տարբերակը (Adobe Premiere 7) թողարկվել է 2003 թվականի օգոստոսի 21-ին, Windows ՕՀ համար։
Երրորդ տարբերակից սկսած ծրագիրը հասանելի էր նաև OS X օպերացիոն համակարգի համար։ Առաջին երկու տարբերակները թողարկվեցին առանձին, իսկ սկսած երրորդ տարբերակից համարվեց, որպես Adobe Creative Suite 3 փաթեթ։ Հինգերորդ տարբերակից սկսած ծրագիրը հասանելի էր միայն 64-բիտանոց համակարգերի համար։ Premiere Pro ծրագիրը օգտագործում են այնպիսի կազմակերպություններ, ինչպիսիք են՝ Բի-Բի-Սի, The Tonight Show և այլն։ Նաև այս ծրագրով մոնտաժում են ֆիլմեր՛։


== Հնարավորություններ ==
Adobe Premiere 6.5 դարձավ ավելի զանգվածային ծրագիր շուկայում։ Այս ծրագիրը լավագույններից էր, որով կարելի էր աշխատել պրոֆեսիոնալ տեսանյութերի հետ։ Adobe ընկերությունը երկար ժամանակ, չէր թողարկում ծրագրի թարմացումը, բայց հետո հայտնվեց բոլորովին նոր ծրագիր նոր շարժիչով՝ Adobe Premiere Pro։
Premiere Pro աջակցում է բարձր որակի տեսանյութերը խմբագրել 4K x 4K և ավելի բարձր գույներով, 32-բիտ օպերացիոն համակարգով։


== Ծանոթագրություններ ==


== Արտաքին հղումներ ==
Ծրագիրը Adobe ընկերության կայքում